# Üdvözöljük!

# OpenOffice.org 2.3 ReadMe

A fájl legújabb, angol nyelvű verziója itt található: http://www.openoffice.org/welcome/readme.html

Kedves felhasználó!

Ez a fájl fontos információkat tartalmaz a programról. Olvassa el figyelmesen, mielőtt munkához látna.

Az OpenOffice.org-közösség, amely ennek a terméknek a fejlesztéséért felelős, minden új tagnak örül. Ha csatlakozni szeretne az OpenOffice.org fejlesztőinek táborához, tekintse meg a következő weboldalt:

http://www.openoffice.org/about_us/introduction.html

Továbbá olvassa el az alábbi bekezdéseket, amelyek az OpenOffice.org projektben való részvételhez adnak hasznos információkat.

## Megjegyzések a telepítéshez

Rendszerkövetelmények:

Az OpenOffice.org indításával kapcsolatos hibák (pl. egyáltalán nem indul el), sokszor a grafikus kártya beállítására vezethetők vissza. Ebben az esetben frissítse a grafikus kártya illesztőprogramját, vagy használja az operációs rendszer grafikus illesztőprogramját. A 3D objektumokkal kapcsolatos problémák az "OpenGL használata" beállítás tiltásával orvosolhatók (Eszközök -> Beállítások -> OpenOffice.org -> Nézet -> 3D nézet).

Az OpenOffice.org 2.3 programcsomagot egy régebbi OpenOffice.org programcsomag mellé is telepítheti. Ha a későbbiekben eltávolítja a régebbi OpenOffice.org programcsomagot, akkor el kell indítania az újabb változat telepítőprogramját, majd a 'Javítás' gombra kell kattintani. Ez szavatolja, hogy az új változat tökéletesen fog működni a számítógépén.
Figyeljen arra, hogy a vágólapon keresztüli másolás és beillesztés az OpenOffice.org 1.x és az OpenOffice.org 2.0 között esetleg nem működik OpenOffice.org formátumban. Ha ilyet tapasztal, a beillesztéshez válassza a Szerkesztés menü Irányított beillesztés menüpontját,majd az OpenOffice.org formátumtól eltérő formátumot válasszon, vagy a dokumentumot közvetlenül OpenOffice.org 2.0 programban nyissa meg.

Ellenőrizze, hogy van-e elegendő szabad hely az ideiglenes könyvtárban, és ehhez a könyvtárhoz rendelkezik-e olvasási, írási és futtatási jogosultságokkal. A telepítés előtt célszerű kilépni minden egyéb programból.

## Indítási problémák GNOME grafikus munkakörnyezet alatt

Ha problémákat tapasztal az OpenOffice.org indításakor (jellemzően GNOME alatt), hatástalanítsa a SESSION_MANAGER környezeti változót abban a parancsértelmező héjban, ahol elindítja a programot. Ennek legegyszerűbb módja az, hogy beírja az "unset SESSION_MANAGER" sort az OpenOffice.org-ot indító 'soffice' parancsfájl elejébe. A megfelelő parancsfájl az OpenOffice.org könyvtár "program" alkönyvtárában található.

## A felhasználói felület betűkészletének módosítása

OpenOffice.org alatt ki tudja cserélni a felhasználói felületen és a nyomtatáshoz használt betűkészleteket. Ehhez használhatja a betűkészletek cseretáblázatát, mely az Eszközök -> Beállítások -> OpenOffice.org -> Betűkészletek pont alatt található.

A felhasználói felülethez használt betűkészlet módosításához cserélje le az alapértelmezett "Andale Sans UI" betűkészletet valami másra, és jelölje be a "Mindig" négyzetet erre a cserére.

Részletes segítségért tekintse meg az OpenOffice.org súgóját.

## Gyorsbillentyűk

Az OpenOffice.org programjain belül csak olyan gyorsbillentyű-kombinációkat lehet használni, amelyeket az operációs rendszer még nem foglalt le. Amennyiben egy billentyűkombináció nem úgy működne, mint ahogyan az le van írva a súgóban, ellenőrizze, hogy nem foglalt-e a billentyűkombináció. Az ütközések elkerüléséhez két lehetőség van. Módosíthatja az operációs rendszer (grafikus felület) gyorsbillentyű-kombinációit vagy az OpenOffice.org kombinációit. A gyorsbillentyűk beállításához tekintse meg az OpenOffice.org súgóját, vagy használja az operációs rendszer súgórendszerét.

## Fájlok zárolása

Alapértelmezett esetben a fájlzárolás be van kapcsolva az OpenOffice.org programban. Kikapcsolásához be kell állítani a megfelelő SAL_ENABLE_FILE_LOCKING=0 környezeti változót, majd exportálni kell azt. A megfelelő bejegyzéseket (bekapcsolt formában) az soffice parancsfájl már tartalmazza.

Figyelem: A fájlzárolási funkció Solaris 2.5.1 és Solaris 2.7 alatt problémákat okozhat a Linux NFS 2.0-val. Amennyiben Ön ilyen környezetben dolgozik, erősen ajánlott, hogy NE használja a fájlzárolást. Ellenkező esetben előfordulhat, hogy az OpenOffice.org lefagy, miközben egy linuxos gépről NFS-en keresztül próbál megnyitni egy fájlt.

## Használt / módosított forráskód

Részleges copyright 1998, 1999 James Clark. Részleges copyright 1996, 1998 Netscape Communications Corporation.

## Részvétel a projektben

Az OpenOffice.org csapat ebben a fontos nyílt forráskódú projektben szívesen fogadja mindenki közreműködését.

Mint leendő felhasználó, máris résztvevője a szoftvercsomag fejlesztésének. Azonban arra bátorítjuk, hogy vegye ki jobban a részét a fejlesztésekből, s első lépésként tekintse meg a hosszú távú céljainkat, majd legyen aktív társunk ebben a közösségben. Kérjük, csatlakozzon hozzánk, és tekintse meg a felhasználói oldalakat a következő címen: http://www.openoffice.org

## Regisztráció

Kérjük, szánjon egy kis időt arra, hogy a telepítést követően elvégezze a minimális termékregisztrációt. Annak ellenére, hogy a regisztráció nem kötelező, kérjük, regisztrálja magát. A regisztráció által megkapott információk lehetővé teszik az OpenOffice.org közösségnek, hogy még jobbá tegye az irodai programcsomagot, és hogy még jobban megfeleljen a felhasználók igényeinek. Az OpenOffice.org közösség az adatvédelmi irányelveiben (Privacy Policy) közzétett minden intézkedést megtesz, hogy biztonságosan kezelje az Ön adatait. Ha a telepítéskor nem sikerült a regisztráció, itt bármikor pótolhatja: http://www.openoffice.org/welcome/registration20.html

## Felhasználói felmérés

Létezik egy felhasználói felmérés is, melynek kérdőíve az interneten keresztül érhető el, és melynek kitöltésével szintén segíthet nekünk. A felhasználói felmérés lehetővé teszi nekünk, hogy gyorsabban haladhassunk a következő generációs irodai programcsomag szabványainak kialakításakor. Az OpenOffice.org közösség a titoktartási irányelveiben (Privacy Policy) közzétett minden intézkedést megtesz, hogy biztonságosan kezelje az Ön adatait.

## Hibák és problémák bejelentése

Az OpenOffice.org weboldala helyet ad az IssueZilla elnevezésű szolgáltatásnak, amely a mi saját eljárásunk a hibák és ügyek bejelentésére, nyomkövetésére valamint megoldására. Arra bátorítjuk felhasználóinkat, hogy jelentsék be a különféle rendszereiken felmerülő problémákat, amelyet mi örömmel fogadunk. Az ügyek és problémák folyamatos bejelentése az egyik legfontosabb formája a program fejlesztéséhez való hozzájárulásnak.

## Feliratkozás

Íme a projekt néhány levelezőlistája, melyekre az alábbi címen iratkozhat fel: http://www.openoffice.org/mail_list.html

- Hírek (angolul): announce@openoffice.org *minden felhasználó számára ajánlott* (kis forgalom)
- Felhasználói támogatás (angolul): users@openoffice.org *új felhasználók számára ajánlott* (nagy forgalom)
- Fő felhasználói fórum (angolul): discuss@openoffice.org ** (nagy forgalom)
- Marketing project: dev@marketing.openoffice.org *a fejlesztésen túl* (nagy forgalom)
- Általános fejlesztői levelezőlista: dev@openoffice.org (közepes/nagy forgalom)

## Csatlakozzon valamelyik projekthez

Ön is sokat hozzátehet ehhez a fontos nyílt forráskódú projekthez, akkor is, ha csak kevéssé ért a szoftverfejlesztéshez vagy a programozáshoz. Igen, pont Ön!

A http://projects.openoffice.org/index.html címen különböző projekteket találhat, a honosítástól kezdve a platformfüggő fejlesztésen és a csoportmunkán keresztül egészen az „igazi” magprogramozási feladatokig. Ha nincs fejlesztési tapasztalata, csatlakozzon a dokumentációs vagy a marketing projekthez. Az OpenOffice.org marketingprojektje mind a gerilla, mind a hagyományos marketing módszerekkel terjeszti a nyílt forráskódú szoftvereket. Projektjeink átlépik a nyelvi és kulturális határokat, úgyhogy Ön is csatlakozhat az „ige hirdetéséhez”, például azzal, hogy egy barátjának szól erről az irodai programcsomagról.

Segíthet, ha csatlakozik a Marketing-kommunikációs és Információs Hálózatunkhoz a következő címen:http://marketing.openoffice.org/contacts.html Itt megadhat kapcsolatokat a sajtóhoz, médiához, kormányhivatalokhoz, tanácsadó cégekhez, iskolákhoz, Linux-felhasználók csoportjaihoz és fejlesztőkhöz az országában vagy helyi közösségében.

## Felhasználói támogatás

Az OpenOffice.org 2.0 irodai programcsomaggal kapcsolatos kérdésekkel felkeresheti az 'users@openoffice.org' archívumát, ahol számtalan kérdésre megtalálja a választ. Az archívum a következő címen érhető el:http://www.openoffice.org/mail_list.html. Alternatívaként kérdéseit elküldheti a users@openoffice.org címen elérhető levelezőlistára. Ne felejtsen el feliratkozni a levelezőlistára az e-mailben érkező válaszok fogadásához.

Lásd még a FAQ részt: http://user-faq.openoffice.org/ címen, hátha talál valamit, ahol tud segíteni.

## Minden kezdet nehéz

Ha tenni szeretne valamit az OpenOffice.org projektért, annak az a legjobb módja, hogy feliratkozik egy vagy több levelezőlistára. Figyelje a hozzászólásokat, és használja az archívumot, hogy betekintést szerezzen azokba a témákba, amelyekről a listán az OpenOffice.org forráskódjának megjelenése, 2000 október óta szó volt. Ha úgy érzi, hogy képben van, küldjön egy rövid bemutatkozást a listára és vegyen részt Ön is az aktív levelezésben. Ha már van tapasztalata nyílt forráskódú projektekkel, tekintse meg a tennivalók listáját a http://development.openoffice.org/todo.html címen, hátha talál valamit, ahol tud segíteni.

Reméljük, élvezni fogja a munkát az új OpenOffice 2.3 szoftvercsomaggal, és csatlakozik hozzánk az interneten.

Az OpenOffice.org Közösség